****

**REPUBLIKA HRVATSKA**

**ISTARSKA ŽUPANIJA**

**OPĆINA LIŽNJAN-LISIGNANO**

**Načelnik**

KLASA: 400-08/23-01/02

URBROJ: 2163-24-01-23-4

Ližnjan, 13. prosinca 2023. godine

Na temelju članka 14. Odluke o izvršenju proračuna Općine Ližnjan-Lisignano za 2023.godine („Službene novine Općine Ližnjan-Lisignano“ broj 11/22), članaka 60. Zakona o proračunu („Narodne novine“ broj 144/21 ) i članka 48. Statuta Općine Ližnjan-Lisignano („Službene novine Općine Ližnjan-Lisignano broj 2/21, 7/23) Općinski Načelnik Općine Ližnjan-Lisignano donosi

**ODLUKU**

**o trećoj preraspodjeli sredstava planiranih u Proračunu Općine Ližnjan-Lisignano za 2023. godinu**

**I.**

Načelnik Općine Ližnjan - Lisignano preraspodjeljuje sredstva unutar proračunskog razdjela, programa, aktivnosti i proračunskih pozicija rashoda u posebnom dijelu Proračuna Općine Ližnjan za 2023. godine („Službene novine Općine Ližnjan-Lisignano“ broj 11/22, 3/23, 6/23, 9/23).

**II.**

Sredstva iz točke I. preraspodjeljuju se na način na koji je to prikazano u tablici koje je priložena ovoj Odluci i njezin je sastavni dio.

**III.**

Ova Odluka je sastavni dio Proračuna Općine Ližnjan - Lisignano za 2023. godinu.

**IV.**

Općinski Načelnik o ovoj odluci izvještava Općinsko vijeće Općine Ližnjan- Lisignano u godišnjem izvještaju o izvršenju proračuna za 2023. godinu.

**V.**

Ova odluka se objavljuje u Službenim novinama Općine Ližnjan-Lisignano.

OPĆINSKI NAČELNIK

**Marko Ravnić**

**Obrazloženje Odluke**

**o trećoj preraspodjeli sredstava planiranih u Proračunu**

**Općine Ližnjan – Lisignano za 2023. godinu**

Sukladno Zakonu o proračunu te odredbama članka 6. Odluke o izvršenju proračuna Općine Ližnjan-Lisignano za 2023. godinu proračunska sredstva se mogu koristiti samo za namjene utvrđene proračunom i do visine utvrđene u posebnom dijelu Proračuna. Iznimno od navedenog, sukladno članku 60. Zakona o proračunu i članku 14. Odluke o izvršenju proračuna Općine Ližnjan – Lisignano za 2023.g. propisani su uvjeti i način na koji se mogu preraspodijeliti proračunska sredstva za tekuću godinu. Tako je propisano da se

„ 1. Rashodi i izdaci proračuna mogu se preraspodijeliti najviše do pet posto na razini skupine ekonomske klasifikacije koju donosi predstavničko tijelo koja se umanjuje i to unutar izvora financiranja opći prihodi i primici i unutar izvora financiranja namjenski primici., te

„ 3. Iznimno od točke 1. ovoga članka, sredstva učešća planirana u proračunu za financiranje projekata koji se sufinanciraju iz sredstava Europske unije iz izvora financiranja opći prihodi i primici te sredstva za financiranje projekata koja se refundiraju iz pomoći Europske unije mogu se preraspodjeljivati:

– bez ograničenja unutar istog razdjela organizacijske klasifikacije

– najviše do 15 posto između projekata različitih razdjela organizacijske klasifikacije….“

Budući se iskazala potreba za dodatnim iznosom sredstava za potrebe žurne sanacije divljeg deponija otpada na području općine izvršena je preraspodjela u iznosu od 5.100 eura sa stavke na pozicijama rashoda u posebnom dijelu proračuna za koje je procijenjeno da umanjenje neće imati utjecaja na izvršenje svih planiranih aktivnosti, a iznos umanjenja ne prelazi propisanih 5% rashoda koje se financiraju iz općih prihoda programske aktivnosti. Umanjenje je izvršeno na stavci kapitalnog projekta K100028 Gradnja i uređenje objekata u vlasništvu Općine Ližnjan.

Ukupni iznos rashoda i izdataka planiranih u Proračunu za 2023.g. ovom preraspodjelom se ne mijenja.

Promjene koje su izvršene na stavkama koje se umanjuju su predložene u iznosima i prema uvjetima iz članka 60. stavak 1. i 3. Zakona o proračunu, slijedom čega Načelnik donosi odluku o trećoj preraspodjeli kako je specificirano.

U Ližnjanu, 12. prosinca 2023.g.